ઓક્ટોબર એટલે આનંદ અને ઉલ્લાસનો મોજીલો મહિનો. જે મહિનામાં માતાજીનાં ભક્તિમય ગરબા ખેલાતા હોય, જે માહિનામાં અસત્ય પર સત્યની વિજયના ડંકા તરીકે તહેવારોની લહાણી, ઉત્સવોના ઝૂમખા આસો માસ લઈ આવ્યો હોય, જે મહિનામાં નવવર્ષની વધામણીની શુભ શરૂઆત સ્વરૂપે નવા કપડાં, નાની-મોટી ચીજવસ્તુથી લઈ ઘરેણાંની ધૂમધડાકા સાથે ખરીદી થતી હોય. ઘર, મંદિર, બજારો, રસ્તા-શેરી કલરફૂલ રોશનીથી ઝળહળી ચૂકી હોય, દિવાળીનું એકસ્ટ્રા બોનશ આવ્યું હોય અને શાળા-કૉલેજમાં સેમેસ્ટર પરીક્ષા લેવાઈ વેકેશન પડી સૌ કોઈ નવવર્ષની મુબારકબાદી, રંગોળી, મીઠાઈ-ફરસાણ અને ફટાકડા વચ્ચે આખા ઓક્ટોબર માસને મનમૂકી માણતા હોય, આઉટ સાઈડ ફરવા જવાનું પ્લાનિંગ થતું હોય, મંગલમય મૂર્હતો હોય એ સમયે ક્યાંક છૂટી જતી